韋唯

韋唯（粵拼：wai5 wai2；簡化字：韦唯；英文：Wei Wei；1963年9月28號—；本名張菊霞），壯族（隨母），係流行歌手、作曲人同演員，喺內蒙古呼和浩特出世，之後搬屋去鄉下廣西柳州。
佢喺中國出道超過20年時間，被認為係當代中國最傑出嘅歌手之一。中國嘅主流媒體將韋唯叫做「中國的惠妮休斯頓」、「中國的麥當娜」同「中國的席琳迪翁」等等。根據估計，佢嘅音樂專輯單單喺中國銷售就達到2億張，佢都係世界上最賣座嘅歌手之一。佢唔單止唱到中文同英文歌，同喺中國、海外同中國有關嘅大型活動儀式同電視節目成日受邀出席演出，佢都成日獲邀代表中國出席參加一啲國際性活動。

早年
佢嘅阿爸係山東省蘭陵縣向城鎮人，阿媽籍貫廣西柳州。佢嘅阿爸喺中國鐵道部工作。當佢喺幼稚園讀書時，佢練習各種樂器、古典芭蕾同歌唱，4歲時已經被訓練喺大批觀眾面前表演。佢7歲時全家搬到廣西柳州，14歲時被鐵路文工團選中獨自去北京闖蕩。作為一名年輕嘅單位表演工作者，佢參加所有種類嘅演出同好活躍，包括舞蹈、歌唱、樂器演奏、編舞、舞台設計、燈光等等，而單位進行全國巡迴演出時，成日喺一日內有過好幾場現場表演。

突破：1986年－1987年
1986年，韋唯憑住《讓我再看你一眼》贏咗中央電視台青年歌手電視大獎賽入面攞咗專業組二等獎，出道同開始崛起。隔年中國派佢作為代表，首次參與國際流行歌曲大賽：喺波蘭舉行嘅第24屆索波特國際歌曲大賽。佢唔單止贏咗比賽，重攞咗「Miss Photo-category」嘅稱號，呢一切都帶畀佢更多參與演出嘅機會。

走向國際：1993年－1996年
1993年，佢開始擔任中國嘅奧運大使。同年，佢喺北京亞運入面參與表演演出。佢喺1993年嘅東亞運開幕同閉幕典禮儀式時，同出名西班牙歌手胡里奧·伊格萊西亞斯一齊合作演唱歌曲《鴿子》。
1995年，佢展開巡迴演唱會「韋唯與世界」，演唱會喺中國大陸幾個重要城市舉辦，包括北京、上海、廣州同昆明。1996年，佢作為亞洲代表出席喺亞特蘭大嘅奧運一百週年慶祝活動同喺6萬名觀眾面前演唱歌曲。佢身為呢場活動唯一嘅亞洲代表，獲得美國有線電視新聞網CNN長達15分鐘嘅特寫播出。佢都參加咗北京新首都體育館開幕式演出。

國內巨星：1997年－2002年
1997年6月30號夜晚，中國喺北京天安門廣場上現場搞咗「香港回歸中國之夜」活動，佢係嗰場活動嘅主要嘅演出者。佢嘅歌《陽關大道》成為年度金曲。1998年，為長江水災受難者所舉行嘅大型慈善募集活動中，韋唯演唱《愛的奉獻》。呢場活動係喺北京人民大會堂舉行並由央視進行轉播放送。1999年之後，佢旅居瑞典。
佢喺2000年加入中國奧委會同作為中國代表去爭取申辦北京奧運。佢喺悉尼歌劇院同上海歌劇院現場獻唱歌曲。2001年時，佢參加一場為斯里蘭卡遇難者所舉辦嘅慈善募款演唱會。

新的韋唯：2003年－2005年
2003年，佢返嚟中國，同3個仔定居北京。2004年，佢喺一項關於邊個嚟唱北京奧運會主題曲嘅網絡調查入面攞咗最多票數。

出道20週年：2006年－2007年
2006年，佢慶祝自己出道20周年。《I want to fly》呢張專輯喺斯德哥爾摩、倫敦同洛杉磯錄製。

平穩時期：2008年－依家
2008年開始，韋唯喺10億幾個電視觀眾面前表演，作為Fairchild Media Group嘅一部分，同上海文廣新聞傳媒集團嘅「2008年中國春節群星會」，節目喺2008年1月18號加拿大溫哥華進行錄製，包括一首同女高音Giorgia Fumanti嘅二重唱。喺呢個聯歡節目上，佢唱咗一啲佢自己嘅歌，包括《Go Girl Go》（女足世界盃主題曲）同《One World One Dream》。
當時中國奧委會準備進行第一次申奧活動。佢都通過參與喺中國同海外嘅主要奧運活動節目演出，嚟表現對北京奧運嘅支持。
2013年12月，加盟湖南衛視《我是歌手》第二季、為首發歌手，喺第二輪遭到淘汰，之後喺突圍賽演唱《重整山河待後生》以第六名突圍失敗。喺《天天向上》同周筆暢結拜做咗契母女。無獨有偶，韋唯同周筆暢後日契爹張國立，曾經係熒幕情侶。

《我是歌手》第二季
2013年12月，加盟湖南衛視《我是歌手》第二季、為首發歌手，喺第二輪遭到淘汰，之後喺突圍賽演唱《重整山河待後生》以第六名突圍失敗。

西方嘅影響
2003年以嚟，佢開始進行新嘅音樂製作，由西方人嘅音樂團隊製作，喺斯德哥爾摩、倫敦同洛杉磯錄音。
All there is (中文：Its all different) / Multiplay Music – Vinny Vero, Peter Malmrup, Andreas Hedlund, Erik Nova
Where we are (中文：I want to fly) / Multiplay Music – Fatima Rainey, Brian Hobbs, Andreas Aleman, Andreas Hedlund, Erik Nova
"Love Changes Everything" / Andrew Lloyd Webber
If you believe (Duet with Peter Jöback) / Murlin Music – Anders Bagge
The Dance loop / Eclectic – Johan Åberg
- Broad Highway
- It』s all different
- Asian Wind
- The lolo song
- Welcome to Beijing

奧運大使
韋唯從1993年起就做咗中國嘅音樂奧運大使，佢成日代表中國奧委會同支持佢哋爭取北京申奧嘅工作。2001年7月13號北京喺莫斯科申奧成功後，韋唯主演咗幾部慶祝京奧嘅電視片。
1993年
爭取申奧會議（Olympic Application Campaign）摩納哥
1996年
奧運100周年慶祝（Olympic 100 years celebration Show）美國亞特蘭大
2001年
爭取申奧會議（Olympic Application Campaign）莫斯科
2004年
Launch of Olympic Logo. 中國北京
北京奧運體育場「鳥巢」動工 中國北京
香港內地奧林匹克投資會 香港
Athén Olympic Medalist Celebration Show. 中國北京
Olympic Song Program Show. 中國北京
奧運電影節 中國北京
2005年
Launch Olympic Slogan 「One World One Dream」.中國北京
Launch of Olympic Mascots. 中國北京
奧運倒計時100天活動 中國北京
2006年
奧運慶祝活動。加拿大多倫多
奧運長城活動。 中國萬里長城
Olympic Athletes Celebration Show. 中國北京
奧運帆船中心開幕典禮。中國青島
奧運倒計時兩年活動。中國北京
Official Olympic Song and Singer. 中國青島
2007年
央視奧運倒數500天活動。中國北京
湖南電視台超級女聲 倒計時500天 中國北京
Olympic Fire Show on CCTV. 中國北京
圖片：Olympic Ambassador Shows
2008年
參加迎奧運歌曲《北京歡迎你》嘅錄製，同群星合作同參加奧運倒數100日晚會。

慈善事業
1998年時，韋唯出席一場喺人民大會堂為長江水災災民所舉行嘅募款嘅慈善晚會上，獻唱佢嘅代表歌曲《愛的奉獻》，呢場活動有嚟自中國大陸、香港、臺灣嘅藝人明星一齊參加。2001年，佢代表中國出席參加一場為斯里蘭卡海嘯災民所辦嘅慈善募款演唱會。

家庭
韋唯喺1994年同美國作曲家Michael Joseph Smith結婚，佢哋有3個仔，Symington、Remington同Vinson，3個都喺喬治亞州亞特蘭大出世。佢哋由細就跟住佢哋嘅阿媽喺中國嘅電視同舞台出現。
不過韋唯喺2003年帶著離婚紙回國。韋唯話，因為佢老公佔有欲過強，亦多次威脅佢哋幾仔乸，所以喺2003年決定離開佢而返國，2004年4月17號，韋唯正式離婚，結束維持10年嘅婚姻。